સંગીત હોય કે ચિત્રકળા, મોટાભાગના લોકોની માન્યતા એવી છે કે એ તો ગોડ ગિફ્ટ છે. મતલબ કે એ બધાને ન આવડે. બાળપણમાં માતા-પિતા બાળકોને તમામ પ્રકારની એક્ટિવિટી કરાવે છે. ધીરેધીરે જેમાં વધારે રસ જાગે તેના પર ધ્યાન કેન્દ્રિત કરીને આગળ વધવામાં આવે છે. બાળક ચિત્રકળામાં આગળ વધે, પણ ક્લાસમાં જે શીખવાડવામાં આવે તેનાથી આગળ વધવામાં અનેક મુશ્કેલીઓ નડે છે. પોતાની રીતે મુક્ત મને જે દોરવું હોય તે દોરવામાં મુશ્કેલીઓ અનેક આવે. જ્યાં સુધી શિક્ષક મદદ ન કરે ત્યાં સુધી આગળ વધવું બહુ જ મુશ્કેલ હોય છે. જ્યારે જરૂર પડે ત્યારે મદદ મળે એવી દુનિયા એક જ છે અને એ ટેક્નોલોજીની દુનિયા છે. આજનું ગેજેટ એવા જ શિક્ષકની ગરજ સારે છે.